CELEX: 31988D0583
Language: el
Date: 1988-11-10 00:00:00
Title: 88/583/ΕΟΚ: Απόφαση της Επιτροπής της 10ης Νοεμβρίου 1988 για τη βελτίωση της αποτελεσματικότητας των γεωργικών διαρθώσεων στην Ισπανία (Χώρα των Βάσκων), σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ισπανική γλώσσα είναι το μόνο αυθεντικό)

Avis juridique important

|

31988D0583

88/583/ΕΟΚ: Απόφαση της Επιτροπής της 10ης Νοεμβρίου 1988 για τη βελτίωση της αποτελεσματικότητας των γεωργικών διαρθώσεων στην Ισπανία (Χώρα των Βάσκων), σύμφωνα με τον κανονισμό (ΕΟΚ) αριθ. 797/85 του Συμβουλίου (Το κείμενο στην ισπανική γλώσσα είναι το μόνο αυθεντικό)  

Επίσημη Εφημερίδα αριθ. L 315 της 22/11/1988 σ. 0035 - 0036

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Νοεμβρίου 1988  για τη βελτίωση της αποτελεσματικότητας των γεωργικών διαρθώσεων στην Ισπανία (Χώρα των Βάσκων), σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ισπανική γλώσσα είναι το μόνο αυθεντικό)  (88/583/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι, σύμφωνα με το άρθρο 24 του κανονισμού (ΕΟΚ) αριθ. 797/85, η ισπανική κυβέρνηση ανακοίνωσε τις κανονιστικές, νομοθετικές και διοικητικές διατάξεις που απαριθμούνται στο παράρτημα της παρούσας απόφασης όσον αφορά την εφαρμογή του κανονισμού (ΕΟΚ) αριθ. 797/85 στην αυτόνομη περιοχή της Χώρας των Βάσκων·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού·  ότι τα μέτρα που προβλέπονται από τις διατάξεις που ανακοινώθηκαν ανταποκρίνονται στους όρους και τους στόχους του κανονισμού (ΕΟΚ) αριθ. 797/85·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) για τα χρηματοδοτικά θέματα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι νομοθετικές, ρυθμιστικές και διοικητικές διατάξεις της αυτόνομης περιοχής της Χώρας των Βάσκων που αναφέρονται στο παράρτημα της παρούσας απόφασης και ανακοινώθηκαν από την ισπανική κυβέρνηση σύμφωνα με το άρθρο 24 του κανονισμού (ΕΟΚ) αριθ. 797/85 συγκεντρώνουν τις προϋποθέσεις χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 1 του εν λόγω κανονισμού.  Άρθρο 2  Η παρούσα απόφαση απευθύνεται στην Ισπανία.  Βρυξέλλες, 10 Νοεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.  ΠΑΡΑΡΤΗΜΑ  Κατάλογος των νομοθετικών, ρυθμιστικών και διοικητικών διατάξεων που αποτελούν αντικείμενο της παρούσας απόφασης  Decreto 402/1985 de 30 de diciembre, sobre ayudas a las explotaciones agrarias del Pais Vasco.  Decreto 394/1985 de 30 de diciembre, sobre regimen especifico de la agricultura de montana en la Comunidad Autonoma del Pais Vasco.  Decreto 27/1988 de 16 de febrero, sobre ayudas a las explotaciones agrarias del Pais Vasco.  Decreto foral 1626/1987 de 22 de diciembre, sobre indemnizaciones en zonas declaradas de montana o desfavorecidas de la Excma. Diputacion Foral de Alava.  Decreto foral 142/1987 de 2 de diciembre, sobre indemnizaciones en zonas de agricultura de montana o desfavorecidas, de la Excma. Diputacion Foral de Vizcaya.  Decreto foral 64/1987 de 1 de diciembre, por el que se dictan normas complementarias de indemnizaciones compensatorias en zonas de agricultura de montana y zonas desfavorecidas de la Excma. Diputacion Foral de Guipuzcoa.  Decreto foral 1698/1987 del Consejo de Diputados de 29 de diciembre, por el que se establecen las ayudas para el fomento de la produccion y conservacion forestal en el territorio historico de Alava.  Decreto foral de la Diputacion Foral no 2/1988 de 13 de enero, sobre ayudas para el fomento de la produccion y conservacion forestal en el territorio historico de Vizcaya.  Decreto foral 66/1987 de 15 de diciembre, sobre ayudas para el fomento de la produccion y conservacion forestal en el territorio de Guipuzcoa.